Hvad er Brug af udvidet nøgle?
Brug af udvidet nøgle (BUN) definerer, hvordan et certifikat kan bruges. Du kan bruge en udvidet nøgle til at begrænse, hvilke handlinger den offentlige nøgle i et certifikat kan udføre. Du kan f.eks. oprette et certifikat til signering af, men ikke til kryptering af e-mail. Udbygget brug af udvidet nøgle (UBUN) er lig BUN, men det definerer et certifikat på basis af “formål” (f.eks. for at signere OCSP-svar, identificere en SSL-klient osv.). UBUN er nyere og har flere udvidelsesmuligheder end BUN, så det opfattes ofte som “selve” mekanismen til brugsbegrænsninger. Du kan konfigurere Udbygget brug af udvidet nøgle senere i denne assistent..

Du kan benytte følgende udvidede nøgleudvidelser:

Signatur: Vælg denne, når certifikatets offentlige nøgle bruges med en digital signaturmekanisme til at understøtte andre sikkerhedstjenester end certifikatsignering.

Ikke afvisning: Vælg denne, når certifikatets offentlig nøgle bruges til at kontrollere digitale signaturer, der bruges til at levere en ikke afvisende tjeneste, som beskytter mod falske afvisninger af nogle handlinger. Ikke afvisning sikrer, at en part i en tvist ikke kan afvise eller tilbagevise gyldigheden af en udtalelse eller kontrakt. 

Kodning af nøgle: Vælg denne, når certifikatets offentlig nøgle bruges til kryptering af en nøgle til alle formål. Kodning af nøgle bruges til nøgletransport og nøglestyring (eller nøgleadministration).

Kodning af data: Vælg denne, når certifikatets offentlige nøgle bruges til kodning af andre brugerdata end kryptografiske nøgler.

Aftale om nøgle: Vælg denne, når certifikatets offentlige nøgle bruges til aftale om nøgle. Nøgleaftaleprotokollen (også kaldet nøgleudvekslingsprotokol) bruges, når to parter er enige om en nøgle, der skal bruges i et krypteringssystem med hemmelige nøgler, hvor nøgler frit og sikkert kan deles via alle usikre medier. (F.eks. er udvidelsen indstillet, hvis Diffie-Hellman-nøgler bruges til nøgleadministration.)

Certifikatsignering: Vælg denne, når certifikatets offentlige nøgle bruges til kontrol af en signatur på certifikater med offentlige nøgler. Certifikater med denne udvidelse er certifikater fra certifikatmyndigheder. Hvis denne udvidelse tildeles et certifikat, skal “Brug dette certifikat som certifikatmyndighed” også være indstillet i Udvidelser af grundlæggende begrænsninger. Udvidelser af grundlæggende begrænsninger vises senere i denne assistent.

CRL-signering: Vælg denne, når certifikatets offentlige nøgle bruges til kontrol af en signatur på et certifikat på en CRL (Certificate Revocation List).

Omsæt kun til kode: Vælg kun denne, når Aftale om nøgle også er indstillet. Den angiver, at certifikatets offentlige nøgle kan bruges til at omsætte data til kode, når der udføres en aftale om nøgle.

Dechifrer kun: Vælg denne, når Aftale om nøgle også er indstillet. Den angiver, at certifikatets offentlige nøgle kan bruges til kun at dechifrere data, når der udføres en aftale om nøgle.

Hvad betyder “Denne udvidelse er kritisk”?
Det kaldes også den “kritiske indikator”. Det er et flag, der fortæller software, som bruger certifikatet, om det er sikkert at ignorere brug af udvidet nøgle, hvis den ikke genkender den. Et certifikat vil blive afvist, hvis softwaren ikke genkender en “kritisk udvidelse”.